

U Požegi, 01. rujna 2022.

URBROJ: 560-09-22

Na temelju članka 18. Statuta Javne vatrogasne postrojbe Grada Požege, URBROJ:466-08-21-1 od 18. kolovoza 2021. godine, Vatrogasno vijeće Javne vatrogasne postrojbe Grada Požege na 06. sjednici održanoj 01.rujna 2022. godine donosi,

IZMJENE I DOPUNE CJENIKA ZA OBRAČUN TROŠKOVA VATROGASNIH INTERVENCIJA

Članak 1.

Ovim cjenikom propisuje se način obračuna vatrogasnih intervencija, pri kojima nije bilo spašavanja iz neposredne životne opasnosti. Temeljem ovog cjenika, vatrogasna postrojba koja je obavila vatrogasnu intervenciju, podnosi zahtjev u roku 30 dana za nadoknadu troškova intervencije pravnoj osobi koja upravlja određenim subjektom na kojem je obavljena vatrogasna intervencija (Hrvatske ceste, Hrvatske autoceste ili koncesionar autoceste, vlasnik građevine, postrojenja).

Članak 2.

Prilikom obračuna troška vatrogasne intervencije uzima se u obzir se sve postupke vezane uz vatrogasnu intervenciju, osiguranje mjesta intervencije i sanaciju mjesta nezgode.

**Upotreba vatrogasnih vozila s opremom**

Članak 3.

Cijena korištenja vatrogasnih vozila određena je temeljem namjene i količine vatrogasne opreme koja se nalazi u njemu. Upotreba podrazumijeva vrijeme korištenja vatrogasnog vozila na intervenciji, računajući vrijeme od izlaska do povratka u vatrogasno spremište, a ne može biti obračunata manje od jednog sata. Sat korištenja vozila pokriva sve nastale troškove na vozilu i trošak upotrebe specijalne vatrogasne opreme koja je smještena u vozilu.

|  |  |  |  |  |
| --- | --- | --- | --- | --- |
| Redni broj | Vrsta vozila | Mjerna jedinica | Cijena / kn | Cijena / € |
| 1. | Zapovjedno vozilo (ZV) | sat | 200 kn | 26,54€ |
| 2. | Vatrogasno vozilo navalno-tehničko (NVT) | sat | 500 kn | 66,36€ |
| 3. | Vatrogasna cisterna (AC) | sat | 500 kn | 66,36€ |
| 4. | Automatska i poluautomatska auto-ljestva 30 m (ALJ) | sat | 1000 kn | 132,72€ |
| 5. | Malo tehničko vozilo (MTV) | sat | 300 kn | 39,81€ |
| 6. | Vozilo za prijevoz vatrogasaca i opreme (PVO) | sat | 250 kn | 33,18€ |

Članak 4.

Trošak upotrebe ostale opreme koja je korištena na intervenciji, a nije na popisu opreme vozila korištenih na intervenciji, obračunava se posebno, a ne može se obračunati manje od jednog sata. Sredstava za gašenje požara i sanaciju (pjenila, prah, apsorbenti i slično) zaračunavaju se prema količini koja je upotrijebljena na intervenciji, utrošeno se naplaćuje prema cjeniku dobavljača. Isto tako, sva oprema koja je oštećena ili uništena na intervenciji, naplaćuje se prema cjeniku proizvođača vatrogasne opreme.

|  |  |  |  |  |
| --- | --- | --- | --- | --- |
| Redni. broj. | Vrsta opreme | Mjerna jedinica | Cijena / kn | Cijena / € |
| 1. | Prijenosni i prijevozni generator 2-40 Kw | sat | 250 kn | 33,18€ |
| 2. | Motorna vatrogasna pumpa ( 8/8, 16/8 ) s opremom | sat | 300 kn | 39,81€ |
| 3. | Elektro pumpa za ispumpavanje vode | sat | 150 kn | 19,90€ |
| 4. | Oprema za sprečavanje istjecanja opasnih tvari | sat | 500 kn | 66,36€ |
| 5. | Motorna pila za drvo | sat | 120 kn | 15,92€ |
| 6. | Motorna pila za metal i beton | sat | 150 kn | 19,90€ |
| 7. | Mobilni reflektor za rasvjetu 500 – 1000 W | sat | 50 kn | 6,36€ |
| 8. | Vatrogasne ljestve – kukače | sat | 30 kn | 3,98€ |
| 9. | Vatrogasne ljestve – rastegače | sat | 40 kn | 5,30€ |
| 10. | Vatrogasne ljestve – izvlačne | sat | 30 kn | 3,98€ |
| 11. | Prah | Kg | Cijena trgovca |
| 12. | Pjenilo | Litra | Cijena trgovca |
| 13. | CO2 | Kg | Cijena trgovca |
| 14. | Apsoorbent | Kg | Cijena trgovca |

**Usluge vatrogasne postrojbe**

Članak 5.

Trošak usluga vatrogasne postrojbe obračunava se na način, da se nadoknadi obavljeni stručni rad vatrogasca, a ne manje od jednog sata. Amortizacija i utrošak goriva obračunava se kroz ukupne prijeđene kilometre vatrogasnih vozila

|  |  |  |  |  |
| --- | --- | --- | --- | --- |
| Redni broj | Vrsta usluge | Mjerna jedinica | Cijena / kn | Cijena / € |
| 1. | Naknada za obavljeni rad vatrogasca | sat | 100 kn | 13,27€ |
| 2. | Prijeđeni kilometri vatrogasnim vozilom do 3 tone nosivosti. | Km | 10 kn | 1,32€ |
| 3. | Prijeđeni kilometri vatrogasnim vozilom preko 3 tone nosivosti. | Km | 15 kn | 1,99€ |
| 4. | Prijevoz vode autocisternom na području grada Požege | Kom | 100 kn | 13,27€ |
| 5. | Otvaranje vrata za pravne i fizičke osobe | Kom | 250 kn | 33,18€ |
| 6. | Punjenje boca s komprimiranim zrakom | Kom | 100 kn | 13,27€ |
| 7. | Protupožarni minimum, obuka pripadnika Civilne zaštite (pojedinačno) | Osoba/sat | 100 kn | 13,27€ |
| 8. | Prijevoz vode autocisternom (punjenje bazena na području grada) | Kom | 350 kn | 46,45€ |
| 9. | Skidanje gnijezda stršljena  | Kom | 350 kn | 46,45€ |

Članak 6.

Zapovjednik ili voditelj vatrogasne intervencije vodi brigu da policija unese u zapisnik sudjelovanje vatrogasne postrojbe na osiguranju i sanaciji mjesta nezgode. Isto tako voditelj intervencije dužan je prikupiti sve podatke o sudionicima u nezgodi te broj polica osiguranja kako bi se izbjegli naknadni eventualni problemi kod naknade troškova intervencije.

Članak 7.

Za dijelove grada i prigradska naselja u kojima ne postoji vodovodna mreža , a do izgradnje iste, vrijede posebne odluke Upravnog vijeća JVP Požega o cijeni prijevoza vode. U određenim okolnostima pravo na korekciju cijene ima zapovjednik postrojbe.

Članak 8.

Ovaj Cjenik stupa na snagu danom objave na mrežnoj stranici [www.jvp-pozega.hr](http://www.jvp-pozega.hr), te oglasnoj ploči Javne vatrogasne postrojbe Grada Požege.

Predsjednik Vatrogasnog vijeća

JVP-a Grada Požege

Mile Raič, struč.spec.ing.admin.chris., v.r.